Trosbekjennelsens første ledd

*Følgende kan sies mens barna får se på illustrasjonen:*

Bashiir, Angelica, Min-Suh og Mikkel elsker å male!

Her maler de familiene sine.

Hvem er i din familie? (…)

Jeg synes det var fine bilder.

Gud har også laget noe som jeg synes er veldig fint!

Gud har laget hele verden -

og Gud har laget deg!

*Er barna under fire år, kan du hoppe over følgende, og gå rett til sangen.*

Da Gud lagde deg, ga han deg familien din.

Visste du at Gud også har en familie?

Vi er Guds familie!

Vi kan kalle Gud mamma, eller pappa, eller mor, eller far.

Du er Guds barn, og Gud vil **aldri** går fra deg, og **aldri** slutte å elske deg.

På gudstjenester pleier vi å si høyt hvem Gud er, i noe som heter «trosbekjennelsen».

Det skal vi gjøre nå også, gjennom en sang!

*Syng første vers av «Jeg tror på Gud» med bevegelser.*

*(Album: Gudstjeneste for de minste. Artist: Supersang. Tekst & melodi: Ellen Tveita)*

Jeg tror på Gud, den sterkeste av alle

Som lagde jord og hav og himmel blå

Som lagde trær og dyr og alle mennesker

Vi er Guds barn, det kan vi stole på!